ΚΕΝΤΡΟ ΚΛΙΝΙΚΗΣ ΕΠΙΔΗΜΙΟΛΟΓΙΑΣ ΚΑΙ ΕΚΒΑΣΗΣ ΝΟΣΗΜΑΤΩΝ (CLEO)

[www.cleoresearch.org](http://www.cleoresearch.org.gr)

ΧΑΤΖΗΓΙΑΝΝΗ ΜΕΞΗ 5, 115 28, ΑΘΗΝΑ

Τηλ./Fax: 210-7777363

email: [info@cleoresearch.org](file:///C%3A%5CUsers%5CMarkela%5CDownloads%5Cinfo%40cleoresearch.org)

## ΑΝΑΡΤΗΤΕΑ ΣΤΟ ΔΙΑΔΙΚΤΥΟ

Αθήνα, 23/2/2021

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΤΗΝ ΠΡΟΣΛΗΨΗ ΝΕΟΥ ΠΡΟΣΩΠΙΚΟΥ

Το Κέντρο Κλινικής Επιδημιολογίας και Έκβασης Νοσημάτων (CLEO), ως διαχειριστής του προγράμματος **«Έργο VII - Λοιμώξεις»** του Κοινωφελούς Ιδρύματος ΣΤΑΥΡΟΣ ΝΙΑΡΧΟΣ και ο Οργανισμός Διασφάλισης Υπηρεσιών Υγείας ΟΔΙΠΥ Α.Ε. ως δικαιούχος φορέας, έχοντας υπόψη:

1. Την αριθμό Υ1.Γ.Π.114971/18-12-2014 Υπουργική Απόφαση «Μέτρα, όροι και διαδικασίες για την πρόληψη και τον έλεγχο των λοιμώξεων που συνδέονται με τη νοσηλεία των ασθενών στους Χώρους Παροχής Υγείας.»
2. Τις διατάξεις του νόμου 4655/2020 (ΦΕΚ 16/Α/31-1-2020 )
3. Τις διατάξεις του νόμου 4715/2020 (ΦΕΚ 149Α/2020)

**Προσκαλεί κάθε ενδιαφερόμενο** σε υποβολή αίτησης εκδήλωσης ενδιαφέροντος για τη σύναψη σύμβασης εργασίας ιδιωτικού δικαίου ορισμένου χρόνου, πλήρους και αποκλειστικής απασχόλησης, πενταετούς διάρκειας για συνολικά δέκα (10) θέσεις νοσηλευτών/τριών, οι οποίοι θα στελεχώσουν τα δέκα (10) νοσοκομεία που θα συμμετέχουν στο πρόγραμμα.

### ΑΝΤΙΚΕΙΜΕΝΟ ΠΡΟΓΡΑΜΜΑΤΟΣ

Σκοπός είναι η υποστήριξη του έργου των Επιτροπών Νοσοκομειακών Λοιμώξεων των παρακάτω νοσοκομείων:

1. Γενικό Νοσοκομείο Παίδων «Παναγιώτη και Αγλαΐας Κυριακού»
2. Γενικό Νοσοκομείο Παίδων «Η Αγία Σοφία»
3. Γ.Ν. Αθηνών «Ο Ευαγγελισμός»
4. Αντικαρκινικό- Ογκολογικό Νοσοκομείο Αθηνών «Άγιος Σάββας»
5. Π.Γ.Ν. «Αττικόν»
6. Γενικό Νοσοκομείο Παπαγεωργίου Θεσσαλονίκης
7. Π.Γ.Ν. Αλεξανδρούπολης
8. Π.Γ.Ν. Λάρισας
9. Π.Γ.Ν. Πατρών (Ρίου)
10. Π.Γ.Ν. Ηρακλείου ΠΑΓΝΗ

### ΑΠΑΡΑΙΤΗΤΑ ΚΑΙ ΠΡΟΣΘΕΤΑ ΠΡΟΣΟΝΤΑ

Απαραίτητα προσόντα:

1. Πτυχίο νοσηλευτικής Α.Ε.Ι. ή Τ.Ε.Ι. της ημεδαπής ή της αλλοδαπής, επίσημα αναγνωρισμένο από το ΔΟΑΤΑΠ.
2. Ταυτότητα μέλους της Ένωσης Νοσηλευτών/τριών Ελλάδος (ΕΝΕ), η οποία να είναι σε ισχύ ή Βεβαίωση Ανανέωσης Εγγραφής στην ΕΝΕ του τρέχοντος έτους ή Βεβαίωση Εγγραφής στην ΕΝΕ, για όσους εγγράφονται για πρώτη φορά, η οποία είναι σε ισχύ μέχρι τέλος Φεβρουαρίου του επόμενου έτους από την έκδοσή της, σύμφωνα με τα οριζόμενα στο άρθρο 4 παρ. 5 του Ν. 3252/20004 (ΦΕΚ Α’ )
3. Άδεια ασκήσεως Επαγγέλματος Νοσηλευτή-τριας.
4. Μεταπτυχιακός τίτλος στις Λοιμώξεις, στη Διοίκηση Υπηρεσιών Υγείας, στην Επιδημιολογία, στη Δημόσια Υγεία και στη ΜΕΘ.
5. Η γνώση Αγγλικής Γλώσσας επιπέδου Β2 (Lower)
6. Η γνώση χειρισμού Η/Υ (word, excel, internet, PowerPoint)
7. Το αποδεδειγμένο ενδιαφέρον για τον έλεγχο των λοιμώξεων (παρακολούθηση επιστημονικών εκδηλώσεων εκπαιδευτικού χαρακτήρα σχετικών με τον έλεγχο λοιμώξεων, ενασχόληση με τον έλεγχο των λοιμώξεων ως «Σύνδεσμος Λοιμώξεων» στα κλινικά Τμήματα).

Συνεκτιμώνται τα παρακάτω:

1. Η προϋπηρεσία σε Επιτροπή Νοσοκομειακών Λοιμώξεων δημόσιου ή ιδιωτικού τομέα.
2. Διδακτορικό δίπλωμα συναφούς αντικειμένου με τη προκηρυχθείσα θέση.
3. Εμπειρία στην κλινική νοσηλευτική, η οποία θα αποδεικνύεται με βεβαίωση εργοδότη. Στο σύνολο των ετών δεν συμπεριλαμβάνονται μακροχρόνιες άδειες (εκπαιδευτικές, κυήσεως, ανατροφής τέκνων, άνευ αποδοχών, κ.ά.).
4. Η κλινική εμπειρία σε ΜΕΘ και στο χειρουργείο περισσότερο από ένα εξάμηνο.

Ειδικότερα, τα απαιτούμενα καθώς και τα πρόσθετα προσόντα για τις ανωτέρω θέσεις αναλύονται στη συνέχεια, όπως και ο τρόπος με τον οποίο θα γίνει η μοριοδότηση βάση των βιογραφικών στοιχείων και της συνέντευξης που θα πραγματοποιηθεί.

### ΛΟΙΠΕΣ ΠΡΟΥΠΟΘΕΣΕΙΣ

Οι υποψήφιοι θα πρέπει να έχουν:

* Την Ελληνική ιθαγένεια ή ιθαγένεια κράτους - μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους - μέλους της Ευρωπαϊκής Ένωσης, πρέπει απαραίτητα να γνωρίζει την ελληνική γλώσσα και διαπιστώνεται σύμφωνα με την παρ. 4 του άρθρου 28 του Π.Δ. 50/2001 (ΦΕΚ Α’ 39), όπως έχει τροποποιηθεί και ισχύει κάθε φορά.
* Εκπληρωμένες στρατιωτικές υποχρεώσεις (αφορά τους άνδρες) ή να έχουν απαλλαγεί νόμιμα από αυτές, ή, εφόσον έχουν αναγνωρισθεί ως αντιρρησίες συνείδησης, να έχουν εκπληρώσει, σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.

###  ΔΙΑΔΙΚΑΣΙΑ ΑΞΙΟΛΟΓΗΣΗΣ

Η αξιολόγηση των αιτήσεων θα γίνει από την επιτροπή αξιολόγησης, η οποία έχει συσταθεί για το σκοπό αυτό και θα πραγματοποιηθεί σε δύο στάδια:

**Α) Στάδιο Αξιολόγησης Δικαιολογητικών Υποψηφίων**

Η επιτροπή θα αξιολογήσει τους υποψηφίους ως προς τα απαιτούμενα και τα συνεκτιμώμενα πρόσθετα προσόντα. Η επιτροπή δύναται να ζητήσει κάθε συμπλήρωση και διευκρίνιση των υποβληθέντων δικαιολογητικών ή προσκόμιση συμπληρωματικών στοιχείων, όπου θεωρηθεί απαραίτητo.

### Επισημαίνεται ότι υποψήφιοι οι οποίοι δεν διαθέτουν τα ελάχιστα απαιτούμενα προσόντα θα αποκλείονται αυτομάτως από την περαιτέρω διαδικασία αξιολόγησης.

**Β) Στάδιο Προσωπικής Συνέντευξης**

Η επιτροπή θα διενεργήσει προσωπική συνέντευξη μέσω ηλεκτρονικής πλατφόρμας, των επιλεχθέντων σε δεύτερο στάδιο. Στο πλαίσιο αυτό, η επιτροπή θα δύναται να εφαρμόσει προφορική δοκιμασία για την τελική επιλογή των υποψηφίων, προκειμένου να διασφαλιστεί η διαμόρφωση σωστής γνώμης για τις ειδικές γνώσεις, την εμπειρία, την προσωπικότητα, την καταλληλόλητα και επάρκειά τους, αναφορικά με το αντικείμενο εργασίας που θα κληθούν να υλοποιήσουν στο πλαίσιο του προγράμματος και σε αντιστοιχία με τα δηλούμενα στο βιογραφικό τους προσόντα και τα υποβαλλόμενα δικαιολογητικά.

Η συνέντευξη θα πραγματοποιείται κατόπιν συνεννόησης με τον ενδιαφερόμενο για τη θέση αυτή. Η ειδοποίηση του ενδιαφερόμενου θα γίνεται μέσω των μέσων επικοινωνίας που έχει εντός του βιογραφικού του σημειώματος (κινητό τηλέφωνο, email, σταθερό τηλέφωνο).

### ΚΡΙΤΗΡΙΑ ΕΠΙΛΟΓΗΣ

Οι ενδιαφερόμενοι κατατάσσονται σε πίνακες κατά φθίνουσα σειρά συνολικής βαθμολογίας, όπως αυτή προκύπτει από τη βαθμολόγηση των κριτηρίων, ως εξής:

**Πίνακας κριτηρίων αξιολόγησης για τη θέση Νοσηλευτή**

|  |  |
| --- | --- |
| **Κριτήρια αξιολόγησης** | **Μέγιστη βαθμολογία** |
| Απαραίτητα προσόντα | 8 |
| Βαθμός πτυχίου:  | 3 |
| * Από 5 έως 6,49 = 1 μόριο
 |   |
| * Από 6,50 έως 8, 49 = 2 μόρια
 |   |
| * Από 8,50 έως 10 = 3 μόρια
 |   |
| Το αποδεδειγμένο ενδιαφέρον για τον έλεγχο των λοιμώξεων (έστω ένα από τα παρακάτω): | 5 |
| * Παρακολούθηση συνεδρίων και σεμιναρίων σχετικών με τον έλεγχο λοιμώξεων= 1 μόριο
 |  |
| * Ανακοινώσεις σε ελληνικά και διεθνή συνέδρια σχετικών με τον έλεγχο των λοιμώξεων ή συγγραφή κεφαλαίων σε ελληνικά και διεθνή συγγράμματα σχετικών με τον έλεγχο των λοιμώξεων ή δημοσιεύσεις σε ελληνικά και διεθνή περιοδικά σχετικών με τον έλεγχο των λοιμώξεων = 1 μόρια
* Ενασχόληση με τον έλεγχο των λοιμώξεων ως «Σύνδεσμος Λοιμώξεων» στα κλινικά Τμήματα = 3 μόρια
 |   |
|   |
|   |
|   |
| Πρόσθετα προσόντα που θα συνεκτιμηθούν | 12 |
| * Προϋπηρεσία σε Επιτροπή Νοσοκομειακών Λοιμώξεων τουλάχιστον ενός έτους
 | 3 |
| * Διδακτορικό δίπλωμα συναφούς αντικειμένου με τη προκηρυχθείσα θέση
 | 2 |
| * Κλινική εμπειρία σε ΜΕΘ ή/και στο χειρουργείο τουλάχιστον για ένα εξάμηνο
 | 2 |
| * Εμπειρία στην κλινική νοσηλευτική: 1 μόριο για κάθε έτος προϋπηρεσίας (μέγιστο τα 5 έτη)
 | 5 |
|  |
| Προσωπική συνέντευξη στη Επιτροπή Αξιολόγησης | 10 |
| **ΣΥΝΟΛΟ** | **30** |

Τα αποτελέσματα της αξιολόγησης θα αναρτηθούν στην ιστοσελίδα του Κέντρου Κλινικής Επιδημιολογίας και Έκβασης Νοσημάτων (CLEO) [(www.cleoresearch.org](http://(www.cleoresearch.org)).

### ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ

Οι ενδιαφερόμενοι (μόνο φυσικά πρόσωπα) καλούνται να υποβάλουν την αίτησή τους μαζί με τα απαραίτητα δικαιολογητικά με αποστολή στην ηλεκτρονική διεύθυνση (e-mail) [info@cleoresearch.org](file:///C%3A%5CUsers%5CMarkela%5CDownloads%5Cinfo%40cleoresearch.org), με συνημμένα όλα τα δικαιολογητικά φακέλου σε ευκρινώς αναγνώσιμη μορφή (PDF, JPG, κ.λπ.), όπως αυτά περιγράφονται παρακάτω, έως και τις **22/3/2021 (ώρα 12:00 π.μ.)**[[1]](#footnote-1), αναγράφοντας στο θέμα τον εξής Τίτλο: «Αίτηση για την πρόσκληση εκδήλωσης ενδιαφέροντος για το **«Έργο VII - Λοιμώξεις».**

### Ο φάκελος δικαιολογητικών κάθε ενδιαφερομένου, πρέπει να περιλαμβάνει:

1. Αίτηση-βιογραφικό, σύμφωνα με το υπόδειγμα του Παραρτήματος Ι, συμπληρωμένο με τα προσωπικά του στοιχεία και υπογεγραμμένο από τον αιτούντα
2. Αντίγραφο Δελτίου Αστυνομικής Ταυτότητας
3. Το δικαιολογητικά που αποδεικνύουν το προσόντα του, ήτοι:
	* Τίτλοι/ μεταπτυχιακοί τίτλοι σπουδών
	* Άδεια ασκήσεως επαγγέλματος
	* Ταυτότητα μέλους της Ένωσης Νοσηλευτών/τριών Ελλάδος (ΕΝΕ)
	* Τίτλοι αγγλικής γλώσσας
	* Πιστοποιητικό γνώσης χειρισμού Η/ Υ
	* Αποδεικτικό/ βεβαίωση ενασχόλησης με τον έλεγχο των λοιμώξεων ως «Σύνδεσμος Λοιμώξεων» στα κλινικά Τμήματα (εφόσον υπάρχει)
	* Βεβαίωση/εις κατάρτισης/επιμόρφωσης (εφόσον υπάρχουν)
	* Βεβαίωση/εις προϋπηρεσίας (εφόσον υπάρχουν)
	* Περιλήψεις σε συνέδρια εφόσον υπάρχουν (θα αποστείλετε τη περίληψη και το τμήμα του προγράμματος που αναφέρει το τίτλο της περίληψης και τη συγγραφική ομάδα)
	* Επιστημονικές δημοσιεύσεις (εφόσον υπάρχουν).
	* Αποδεικτικά συμμετοχής στη συγγραφική ομάδα επιστημονικών συγγραμμάτων (εφόσον υπάρχουν).
	* Διδακτορικό δίπλωμα (εφόσον υπάρχει)
	* 2 Συστατικές επιστολές από εργοδότες ή ακαδημαϊκούς.
4. Δήλωση ενημέρωσης και λήψης συγκατάθεσης για την επεξεργασία προσωπικών δεδομένων, σύμφωνα με το Παράρτημα ΙΙ της παρούσας.

**Τα δικαιολογητικά μπορούν να είναι απλές φωτοτυπίες.**

Μετά το πέρας της ημερομηνίας υποβολής των αιτήσεων βιογραφικών και των συνεντεύξεων, οι ενδιαφερόμενοι θα πρέπει, να επισκέπτονται τακτικά την ιστοσελίδα και τα κοινωνικά μέσα δικτύωσης του Κέντρου Κλινικής Επιδημιολογίας και Έκβασης Νοσημάτων (CLEO)[(www.cleoresearch.org](http://(www.cleoresearch.org)), προκειμένου να ενημερώνονται για τα αποτελέσματα της πρόσκλησης.

### ΔΙΑΔΙΚΑΣΙΑ ΥΠΟΒΟΛΗΣ ΕΝΣΤΑΣΗΣ

Οι ενδιαφερόμενοι έχουν τη δυνατότητα υποβολής ενστάσεων κατά τις πρώτες δέκα (10) μέρες μετά την ανακοίνωση των αποτελεσμάτων στην ιστοσελίδα του Κέντρου Κλινικής Επιδημιολογίας και Έκβασης Νοσημάτων (CLEO)[(www.cleoresearch.org](http://(www.cleoresearch.org)).Η ένσταση υποβάλλεται μέσω της ειδικής φόρμα εγγράφου, όπως επισυνάπτεται στο ΠΑΡΑΡΤΗΜΑ ΙΙΙ, και αποστολή στην ηλεκτρονική διεύθυνση (e-mail) info@cleoresearch.org, αναγράφοντας στο θέμα τον εξής τίτλο:

«Ένσταση – ΟΝΟΜΑ/ΕΠΩΝΥΜΟ - «Έργο VII - Λοιμώξεις»»

Τα τελικά αποτελέσματα επιλογής των εργαζομένων, μετά από τη διαδικασία εξέτασης των ενστάσεων θα ανακοινωθούν στην ιστοσελίδα της εταιρίας CLEO.Οι αξιολογήσεις των ενστάσεων δεν θα αναρτηθούν, αλλά μπορούν να ζητηθούν κατόπιν αίτησης των ενδιαφερόμενων.

**Ακολουθούν τα εξής ΠΑΡΑΡΤΗΜΑΤΑ:**

* Παράρτημα Ι: Υπόδειγμα αίτησης – βιογραφικού
* Παράρτημα ΙΙ: Δήλωση ενημέρωσης και λήψης συγκατάθεσης για την επεξεργασία προσωπικών δεδομένων
* Παράρτημα ΙΙΙ: Έντυπο ένστασης

**ΠΑΡΑΡΤΗΜΑ Ι: Υπόδειγμα αίτησης - βιογραφικού**

**ΑΙΤΗΣΗ ΠΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΟ «Έργο VII - Λοιμώξεις»**

Επώνυμο: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Όνομα πατρός: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αριθμός κινητού τηλεφώνου: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία γέννησης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Υπηκοότητα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στρατιωτική θητεία (για τους άνδρες): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Οικογενειακή κατάσταση: Άγαμος \_\_\_\_\_\_\_\_\_\_ Έγγαμος\_\_\_\_\_\_\_\_\_\_

Δηλώνω υπεύθυνα ότι :

1. Τα στοιχεία που αναγράφονται στο συνημμένο βιογραφικό μου σημείωμα είναι αληθή και ακριβή.
2. Τα δικαιολογητικά που υποβάλλω είναι ακριβή αντίγραφα των πρωτοτύπων, τα οποία μπορώ να προσκομίσω άμεσα εφόσον μου ζητηθούν.
3. Δύναμαι να εκτελέσω το απαιτούμενο έργο στο χρόνο που ορίζεται στην ανωτέρω πρόσκληση.
4. Για την ανάληψη του έργου και την είσπραξη της συμφωνηθείσας αμοιβής, δεν συντρέχει κανένα κώλυμα στο πρόσωπό μου και σε αντίθετη περίπτωση, θα φροντίσω για την άρση κάθε κωλύματος για το σκοπό αυτό, εφόσον η παρούσα πρότασή μου γίνει δεκτή.

Ημερομηνία: / /2021

Ονοματεπώνυμο/ Υπογραφή \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Εκπαίδευση (προπτυχιακό, μεταπτυχιακό, διδακτορικό)

|  |  |  |
| --- | --- | --- |
| Εκπαιδευτικό Ίδρυμα (ονομασία, πόλη, χώρα) | Τίτλος πτυχίου ή διπλώματος | Ημερομηνίααπόκτησης πτυχίου/ διπλώματος |
|  |  |  |
|  |  |  |
|  |  |  |

1. **Επαγγελματική εμπειρία (Μισθωτή ή Εθελοντική)**

|  |  |  |  |
| --- | --- | --- | --- |
| Ημερομηνίες Από-έως(ΗΗ, ΜΜ,ΕΤΟΣ): | Φορέας | Ακριβής τίτλος θέσης | Περιγραφή αντικείμενου εργασίας με αναφορά εάνείναι μισθωτή ή εθελοντική |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Γνώσεις Ξένων Γλωσσών**

|  |  |  |  |
| --- | --- | --- | --- |
| Γλώσσες | Καλή | Πολύ καλή | Άριστη |
| Αγγλική |  |  |  |

1. **Γνώσεις** – **Χειρισμός Η/Υ**

Για τις εφαρμογές που ακολουθούν, κατατάξτε τον εαυτό σας σε ένα από τα παρακάτω επίπεδα: Επίπεδο 1: Απλή χρήση εφαρμογής

Επίπεδο 2: Ευχερής χρήση εφαρμογής & στοιχειώδης σχεδίαση

Επίπεδο 3: Ευχερής σχεδίαση εφαρμογών

|  |  |  |  |  |  |
| --- | --- | --- | --- | --- | --- |
| **ΕΙΔΟΣ ΕΦΑΡΜΟΓΗΣ** | **ΕΠ1** | **ΕΠ2** | **ΕΠ3** | **ΟΧΙ** | **ΟΝΟΜΑΣΙΑ ΕΦΑΡΜΟΓΗΣ** |
| Επεξεργαστής Κειμένου |  |  |  |  |  |
| Λογιστικό Φύλλο |  |  |  |  |  |
| Βάση Δεδομένων |  |  |  |  |  |
| Εφαρμογή Παρουσιάσεων |  |  |  |  |  |
| HTML |  |  |  |  |  |
| Άλλο (αναφέρετε αναλυτικά) |  |  |  |  |  |
| Internet/e-mail |  | ΝΑΙ: |

### Συνέδρια και σεμινάρια τα οποία έχετε παρακολουθήσει αναφορικά με τη πρόληψη και τον έλεγχο των λοιμώξεων

|  |  |
| --- | --- |
| Τίτλος συνεδρίου/ σεμιναρίου | Ημερομηνία διεξαγωγής |
|  |  |

### Ανακοινώσεις σε ελληνικά και διεθνή συνέδρια σχετικές με τη πρόληψη και τον έλεγχο των λοιμώξεων

|  |  |
| --- | --- |
| Τίτλος επιστημονικής εργασίας | Τίτλος συνεδρίου στο οποίο παρουσιάστηκε |
|  |  |

### Επιστημονικές δημοσιεύσεις σε ελληνικά και διεθνή περιοδικά σχετικές με τη πρόληψη και τον έλεγχο των λοιμώξεων

|  |  |
| --- | --- |
| Τίτλος επιστημονικής δημοσίευσης | Περιοδικό στο οποίο δημοσιεύτηκε |
|  |  |

### Συγγραφή κεφαλαίων σε επιστημονικά συγγράμματα αναφορικά με τη πρόληψη και τον έλεγχο των λοιμώξεων

|  |  |
| --- | --- |
| Τίτλος κεφαλαίου | Τίτλος συγγράμματος |
|  |  |

1. **Συμπληρώστε τον αριθμό που αντιστοιχεί στο/α νοσοκομείο/α στο/α οποίο/α θα επιθυμούσατε να εργαστείτε:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Γενικό Νοσοκομείο Παίδων «Παναγιώτη και Αγλαΐας Κυριακού»
2. Γενικό Νοσοκομείο Παίδων «Η Αγία Σοφία»
3. Γ.Ν. Αθηνών «Ο Ευαγγελισμός»
4. Αντικαρκινικό- Ογκολογικό Νοσοκομείο Αθηνών «Άγιος Σάββας»
5. Π.Γ.Ν. «Αττικόν»
6. Γενικό Νοσοκομείο Παπαγεωργίου Θεσσαλονίκης
7. Π.Γ.Ν. Αλεξανδρούπολης
8. Π.Γ.Ν. Λάρισας
9. Π.Γ.Ν. Πατρών (Ρίου)
10. Π.Γ.Ν. Ηρακλείου ΠΑΓΝΗ

**ΠΑΡΑΡΤΗΜΑ ΙΙ: Δήλωση ενημέρωσης και λήψης συγκατάθεσης για την επεξεργασία προσωπικών δεδομένων**

**Πληροφορίες για την επεξεργασία δεδομένων προσωπικού χαρακτήρα των αιτούντων:**

Στο πλαίσιο της παρούσας πρόσκλησης, η CLEO συλλέγει πληροφορίες που αφορούν στο πρόσωπο των αιτούντων. Η CLEO επεξεργάζεται τα στοιχεία αυτά, δηλαδή προχωρεί ιδίως στη συλλογή, διατήρηση, καταχώριση, οργάνωση, διάρθρωση, αποθήκευση, ανάκτηση και χρήση αυτών. Η επεξεργασία αυτή πραγματοποιείται αποκλειστικά στο πλαίσιο της παρούσης προκήρυξης/πρόσκλησης και για τους σκοπούς αυτής, δηλαδή για την εξέταση της πληρότητας και ορθότητας των αιτήσεων, την κατάταξη των αιτούντων, την ανάδειξη των επιτυχόντων, την επίδειξή τους σε περίπτωση ελέγχου, καθώς και για κάθε νόμιμη χρήση. Η CLEO υποχρεούται να λαμβάνει όλα τα απαιτούμενα μέτρα προστασίας των πληροφοριών αυτών, σύμφωνα με το ισχύον νομοθετικό πλαίσιο που διέπει την προστασία δεδομένων προσωπικού χαρακτήρα.

Τα στοιχεία τυγχάνουν επεξεργασίας μόνον από τα αρμόδια πρόσωπα που έχει ορίσει η CLEO τα οποία δεσμεύονται από υποχρέωση εχεμύθειας και εμπιστευτικότητας και δεν κοινοποιούνται ούτε γνωστοποιούνται σε τρίτους εκτός εάν κάτι τέτοιο απαιτείται στο πλαίσιο της προκήρυξης/πρόσκλησης ή επιβάλλεται οπό τον νόμο.

Τα στοιχεία διατηρούνται από την CLEO καθ' όλη τη διάρκεια της διαδικασίας της προκήρυξης/πρόσκλησης, της ισχύος των συναπτόμενων συμβάσεων και για όσο διάστημα απαιτείται από τον νόμο γιο την εκπλήρωση δημοσιονομικών, φορολογικών και ελεγκτικών σκοπών, καθώς και για την απόκρουση τυχόν νομικών αξιώσεων και μέχρι την αμετάκλητη επίλυσή τους.

Η αίτηση και συμμετοχή του αιτούντος στην παρούσα προκήρυξη/πρόσκληση προϋποθέτει την επεξεργασία των δεδομένων του κατά τα ανωτέρω και επομένως είναι απαραίτητη η παροχή σε αυτόν της προβλεπόμενης πληροφόρησης και η λήψη της έγγραφης συγκατάθεσής του για την επεξεργασία των δεδομένων του από την CLEO, διαφορετικά η αίτησή του θα απορρίπτεται.

Για τους παραπάνω σκοπούς, ο αιτών πρέπει να προσκομίσει κατά την υποβολή της αίτησής του, δήλωσή του, σύμφωνα με το συνημμένο Υπόδειγμα Υπεύθυνης Δήλωσης, με την οποία θα δηλώνεται η λήψη ενημέρωσης για τα ανωτέρω και η εξασφάλιση/παροχή συγκατάθεσης προς την CLEO, για την επεξεργασία των δεδομένων προσωπικού χαρακτήρα στο πλαίσιο της παρούσης προκήρυξης/ πρόσκλησης.

### Πληροφορίες για τις υποχρεώσεις/δεσμεύσεις των αιτούντων, εφόσον κατά την υλοποίηση της εργασίας τους αποκτούν πρόσβαση σε δεδομένα προσωπικού χαρακτήρα ή/ και εκτελούν επεξεργασία τους:

Στο πλαίσιο του έργου/της υπηρεσίας τους, οι προσληφθέντες ενδέχεται να επεξεργάζονται προσωπικά δεδομένα ενεργώντας υπό την εποπτεία της CLEO ή να λαμβάνουν γνώση ή/ και να έρχονται σε επαφή με προσωπικά δεδομένα άλλων φυσικών προσώπων (εξυπηρετούμενων κ.ά.). Κάθε τέτοια πληροφορία και δεδομένο θεωρείται εμπιστευτική, καλύπτεται από το νομοθετικό πλαίσιο για την προστασία των δεδομένων προσωπικού χαρακτήρα και οι προσληφθέντες δεν μπορούν να τα υποβάλλουν σε επεξεργασία άλλη από αυτήν που επιβάλλεται από την εκπλήρωση της υπηρεσίας και των καθηκόντων τους, ούτε να τα κοινοποιήσουν ή γνωστοποιήσουν σε τρίτους, εκτός εάν αυτό επιβάλλεται για την πλήρωση έννομης υποχρέωσης. Για κάθε παράβαση της ανωτέρω υποχρέωσής τους, οι προσληφθέντες ενέχονται σύμφωνα με τις κείμενες υποχρεώσεις τους εκ της σύμβασης εργασίας τους και της υποχρέωσής τους συμμόρφωσης προς τον Γενικό Κανονισμό Προστασίας Δεδομένων και τη σχετική εθνική νομοθεσία.

**ΔΗΛΩΣΗ ΕΝΗΜΕΡΩΣΗΣ ΚΑΙ ΛΗΨΗΣ ΣΥΓΚΑΤΑΘΕΣΗΣ**

Με την παρούσα δηλώνω ότι έχω ενημερωθεί ότι, με την υποβολή της παρούσης αίτησής μου, η CLEO συλλέγει πληροφορίες που αφορούν στο πρόσωπό μου, τις οποίες εγώ παρέχω με την αίτησή μου. Οι πληροφορίες δύνανται να περιλαμβάνουν, ενδεικτικά:

1. Έγγραφα που αφορούν στην προσωπική μου κατάσταση
2. Έγγραφα που αναφέρουν προσωπικά οικονομικά στοιχεία
3. Βιογραφικό σημειώματα που περιλαμβάνουν προσωπικά στοιχεία
4. Λοιπά στοιχεία με δεδομένα προσωπικού χαρακτήρα

Η CLEO επεξεργάζεται τα στοιχεία αυτά, δηλαδή προχωρεί ιδίως στη συλλογή, διατήρηση, καταχώρηση, οργάνωση, διάρθρωση, αποθήκευση, ανάκτηση και χρήση αυτών. Η επεξεργασία αυτή πραγματοποιείται αποκλειστικά στο πλαίσιο της παρούσης προκήρυξης/πρόκλησης και για τους σκοπούς αυτής, δηλαδή για την εξέταση της πληρότητας και ορθότητας των αιτήσεων, την κατάταξη των αιτούντων, την ανάδειξη των επιτυχόντων, την επίδειξή τους σε περίπτωση ελέγχου, καθώς και για κάθε νόμιμη και δικαστική χρήση. Η CLEO υποχρεούται να λαμβάνει όλα τα απαιτούμενα μέτρα προστασίας των πληροφοριών αυτών, σύμφωνα με το ισχύον νομοθετικό πλαίσιο που διέπει την προστασία δεδομένων προσωπικού χαρακτήρα.

Τα στοιχεία τυγχάνουν επεξεργασίας μόνον από τα αρμόδια πρόσωπα που έχει ορίσει η CLEO, τα οποία δεσμεύονται από υποχρέωση εχεμύθειας και εμπιστευτικότητας και δεν κοινοποιούνται ούτε γνωστοποιούνται σε τρίτους, εκτός εάν κάτι τέτοιο απαιτείται στο πλαίσιο της προκήρυξης/πρόσκλησης ή επιβάλλεται από τον νόμο.

Τα στοιχεία διατηρούνται από την CLEO καθ' όλη τη διάρκεια της διαδικασίας της προκήρυξης/ πρόκλησης, της ισχύος των συναπτόμενων συμβάσεων και για όσο διάστημα απαιτείται από τον νόμο για την εκπλήρωση δημοσιονομικών, φορολογικών και ελεγκτικών σκοπών, και για την απόκρουση τυχόν νομικών αξιώσεων και μέχρι την αμετάκλητη επίλυσή τους.

Σε κάθε περίπτωση, έχω ενημερωθεί ότι διατηρώ το δικαίωμα όπως ανακαλέσω οποτεδήποτε τη συγκατάθεσή μου, χωρίς όμως να θίγεται η έως τότε επεξεργασία που έχει λάβει χώρα.

Περαιτέρω έχω ενημερωθεί ότι η αίτηση και συμμετοχή μου στην παρούσα προκήρυξη/ πρόσκληση προϋποθέτει την επεξεργασία των δεδομένων μου κατά το ανωτέρω και επομένως είναι απαραίτητη η παροχή της προβλεπόμενης πληροφόρησης εκ μέρους της CLEO και η λήψη της έγγραφης συγκατάθεσης για την επεξεργασία των δεδομένων μου από την CLEO, διαφορετικά η αίτηση θα απορρίπτεται.

**ΣΥΓΚΑΤΑΘΕΣΗ**

Για τον σκοπό αυτό δηλώνω ότι έχω ενημερωθεί για τα ανωτέρω και παραχωρώ τη συγκατάθεσή μου για την επεξεργασία των προσωπικών μου δεδομένων στο πλαίσιο της παρούσας προκήρυξης/ πρόσκλησης και για τους σκοπούς που ως άνω ορίζονται.

Ημερομηνία:

O/Η Δηλών/ Δηλούσα

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ονοματεπώνυμο/ Υπογραφή)

**ΠΑΡΑΡΤΗΜΑ ΙΙΙ: Έντυπο Ένστασης**

|  |
| --- |
| **Προς: Επιτροπή Εξέτασης Ενστάσεων** |
| **ΕΝΤΥΠΟ ΕΝΣΤΑΣΗΣ** |
| ΟΝΟΜΑ |   |
| ΕΠΩΝΥΜΟ |   |
| ΟΝΟΜΑ ΠΑΤΡΟΣ |   |
| Λόγοι υποβολής ένστασης |
|   |
|   | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
|   | *Τόπος, ημερομηνία* |
|   | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
|   | *Ονοματεπώνυμο, Υπογραφή* |

1. Σε περίπτωση που μέχρι την λήξη της αναγραφόμενης ημερομηνίας και ώρας, δεν έχει παραληφθεί ικανός αριθμός αιτήσεων, ο διαγωνισμός δύναται να παραταθεί για περαιτέρω 10 ημέρες. [↑](#footnote-ref-1)